Tegelikult ei tulnud laps siia ilma oma vanemate kohta ära võtma, ta tuli neid alguses vaimselt õpetama, hiljem ka füüsiliselt aitama. Kui tal ei ole oma kohta, siis ta tunneb ennast iga kord süüdi, kui vanematel on midagi korrast ära. Ta muutub loiuks ja väsinuks, aga magada ei taha. Tegelikult ei saa, sest süütunded teevad une painavaks ja piinavaks. Andke oma vanematele tehtud viga andeks, isegi kui ei tea, kas nad on selle vea teinud. Kui hingel hakkab pärast seda kergem, siis on viga mõlemapoolselt parandatud. Nad võtsid Teie andeksanni vastu. Paluge ka oma lapselt andeks. Jälle: kui hingel hakkas kergem, siis olite teinud selle vea, aga nüüd parandasite ära ja seda probleemi pole enam.